
FILMIARHIIVI  
ARHIVAARI

AMETIJUHEND 

 ÜLDOSA
	1.1. Struktuuriüksuse nimetus
	filmiarhiiv

	1.2. Töökoha nimetus
	ARHIVAAR

	1.3. Vahetu juht
	filmiarhiivi valdkonnajuht (kogumise ja kasutamise valdkond)

	1.4. Alluvad
	puuduvad	

	1.5. Asendaja
	teine arhivaar 

	1.6. Keda asendab
	teist arhivaari




	 TÖÖKOHA EESMÄRK
	filmi- ja fotoarhivaalide korrastamine ja kirjeldamine, uurimissaali töö korraldamine ja uurijate teenindamine, päringutele vastamine ja nõustamine arhivaalide leidmisel, filmiarhiivi kogude tutvustamine, ühisloome projektide koordineerimine, arhivaalide kogumisele ja kasutamisele kaasaaitamine



 TEENISTUSÜLESANDED
Arhivaar:
3.1  korrastab ja kirjeldab filmi- ja fotoarhivaale Rahvusarhiivi digitaalsetes keskkondades, kirjeldab audiovisuaalseid arhiive;
3.2  koostab nimistuid jt teatmestu koosseisu kuuluvaid dokumente, teeb nimistusse parandusi vastavalt arvestusandmete muutmise aktidele;
3.3 korraldab uurimissaali tööd ja teenindab uurijaid, sh:
3.3.1 juhendab ja nõustab uurijaid arhiivis säilitatavate arhivaalide ja nende kasutamisega seotud küsimustes;
3.3.2 korraldab uurijate tellimuste täitmist;
3.3.3 väljastab koopiaid (sh lõike auvistest vastavalt uurija soovile);
3.3.4 haldab voogedastusplatvormi kasutajatuge.
3.4 juhendab ja nõustab avalikku ülesannet täitvaid asutusi ja isikuid dokumentide ja arhivaalide haldamisel;
3.5 nõustab kultuuri- ja ajalooväärtusega eraõiguslike dokumentide omanikke dokumentide korrastamisel, kirjeldamisel ja säilitamisel;
3.6 peab läbirääkimisi eraõiguslike juriidiliste ja füüsiliste isikutega arhivaalide kogumiseks, valmistab ette kogumislepingud ning vormistab vastuvõtmisaktid;  
3.7 teostab  filmi- ja fotoarhivaalide hindamist nende arhiiviväärtuse väljaselgitamiseks, arvestades avaliku võimu teostamise vajadust või teabe kultuuri- ja ajaloolist väärtust;
3.8 teeb valdkonnajuhile (kogumise ja kasutamise valdkond) ettepanekuid kogumispõhimõtete kohta, aitab kaasa kogumisplaani koostamisele;
3.9 osaleb filmiarhiivi kogude tutvustamises avalikkusele, sh filmiprogrammide, näituste ja ürituste korraldamisel, publikatsioonide ettevalmistamisel, voogedastusplatvormi programmide ja tekstide ning haridusprogrammide koostamisel;
3.10 panustab kasutuspõhise teabega Rahvusarhiivi digitaalsete keskkondade arengusse;
3.11 koostab tööde aastaplaani, esitab valdkonnajuhile (kogumise ja kasutamise valdkond) poolaasta- ja aastaaruande;
3.12 osaleb filmiarhiivi kogumis- ja kasutusvaldkonna plaanide koostamisel;
3.13 hoiab end kursis teenistusvaldkonna arengutega, sh muudatustega õigusruumis, täiendab end erialaselt;
3.14  täidab teisi valdkonnajuhi (kogumise ja kasutamise valdkond) ja/või filmiarhiivi direktori ühekordseid teenistusalaseid korraldusi.
 
4. VASTUTUS
4.1 Teenistuja vastutab teenistuskohustuste õigeaegse, kohusetundliku, otstarbeka ja omakasupüüdmatu täitmise eest, kohustub järgima Rahvusarhiivi töökorralduse reegleid ja täitma tööohutuse ja töötervishoiualaseid nõudeid.
4.2 Teenistuja kohustub teenistussuhte ajal ja ka pärast teenistusest vabastamist mitte avaldama temale teenistuse tõttu teatavaks saanud teiste inimeste isikuandmeid ning asutusesiseseks kasutamiseks määratud teavet. 
4.3 Teenistuja järgib oma töös ameti- ja kutseala eetikanorme.
4.4 Teenistuja hoidub tegudest, mis kahjustavad tööandja mainet.

5. ÕIGUSED
Arhivaaril on õigus 
5.1  saada oma teenistusülesannete täitmiseks vajalikku informatsiooni Rahvusarhiivi teenistujatelt;
5.2  saada teenistusülesannete täitmiseks vajalikku täiendkoolitust;
5.3  teha ettepanekuid töö paremaks korraldamiseks oma pädevusvaldkonnas, võimalike probleemide ennetamiseks või tekkinud probleemide lahendamiseks;
5.4 teha ettepanekuid tööülesannete täitmiseks vajaliku erialakirjanduse tellimiseks.
 
KVALIFIKATSIOONINÕUDED
Arhivaar
6.1  omab kõrgharidust ja teenistusülesannete täitmiseks vajalikku väljaõpet;
6.2  tunneb dokumendi- ja arhiivihaldust reguleerivaid õigusakte, sh Rahvusarhiivi tegevusvaldkonda reguleerivaid õigusakte ning oskab neid oma töövaldkonnas rakendada;
6.3  omab põhjalikke teadmisi filmide ja fotode kogumise, korrastamise ja kirjeldamise vallas; tunneb arhivaalide kogumise, säilitamise ning neile juurdepääsu tagamise ja nende kasutamise põhimõtteid;
6.4 oskab kasutada teenistusülesannete täitmiseks vajalikku tarkvara ja infosüsteeme;
 6.4  valdab eesti keelt kõrgtasemel ja ühte võõrkeelt (soovitavalt inglise, saksa või vene keelt) kesktasemel ametialase sõnavara valdamisega;
6.5  on analüüsi- ja üldistusvõimeline, süsteemne ning orienteeritud ametialasele koostööle, oskab planeerida tööd ja aega.

